NORAKSTS

|  |  |
| --- | --- |
| 20.06.2019. | Nr.7/4 |

###### JELGAVAS PILSĒTAS PAŠVALDĪBAS IZGLĪTĪBAS IESTĀDES

###### „JELGAVAS 2.INTERNĀTPAMATSKOLA”

###### NOSAUKUMA MAIŅA UN NOLIKUMA APSTIPRINĀŠANA

(ziņo I.Škutāne)

**Atklāti balsojot: PAR – 12** (A.Rāviņš, V.Ļevčenoks, M.Buškevics, I.Bandeniece, A.Garančs, R.Šlegelmilhs, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4.punktu, 21.panta pirmās daļas 8.punktu, Izglītības likuma 22.panta pirmo daļu, 26.pantu, 33.panta otro daļu un Pārejas noteikumu 60.punktu, Vispārējās izglītības likuma 9.panta otro daļu un ņemot vērā, ka pagājušā gadsimta 20.gados Jelgavas pilsētas pašvaldības izglītības iestādes „Jelgavas 2.internātpamatskola” (sākotnējais nosaukums „Jelgavas Kurlmēmo skola”) vadītājs bija Triju Zvaigžņu ordeņa kavalieris Pauls Bendrups, kas attīstīja skolu un izveidoja to par vienu no labākajām speciālajām skolām Latvijā,

**JELGAVAS PILSĒTAS DOME NOLEMJ:**

1. Mainīt Jelgavas pilsētas pašvaldības izglītības iestādes „Jelgavas 2.internātpamatskola” nosaukumu uz „Jelgavas Paula Bendrupa pamatskola”, saglabājot līdzšinējās izglītības iestādes funkcijas.
2. Apstiprināt Jelgavas pilsētas pašvaldības izglītības iestādes „Jelgavas Paula Bendrupa pamatskola” nolikumu (pielikumā).
3. Atzīt par spēku zaudējušu Jelgavas pilsētas domes 2017.gada 25.maija lēmuma Nr.6/11 „Jelgavas pilsētas pašvaldības izglītības iestādes „Jelgavas 2.internātpamatskola” nolikuma apstiprināšana” 1.punktu.
4. Lēmums stājas spēkā 2019.gada 1.jūlijā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 20.jūnijā